ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
2ம் கட்ட பசுமை மின்சக்தி வழித்தடம் - தமிழகம் உட்பட மாநிலங்களுக்கு இடையேயான பகிர்வு அமைப்புக்கு மத்திய அமைச்சரவை ஒப்புதல்
இரண்டாம் கட்ட பசுமை மின்சக்தி வழித்தடம் அமைப்பதில் தமிழகம் உட்பட மாநிலங்களுக்கு இடையேயான பகிர்வு அமைப்புக்கு, பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இதன் மூலம் சுமார் 10,750 சுற்று கி.மீ தூரத்துக்கு மின்பகிர்மான வழித்தடம் மற்றும் சுமார் 27,500 மெகா வோல்ட்-ஆம்பியர் அளவுக்கு மின்பரிமாற்ற திறன் கொண்ட துணை மின்நிலையங்கள் அமைக்கப்படும். இத்திட்டம் குஜராத், ஹிமாச்சலப் பிரதேசம், கர்நாடகா, ராஜஸ்தான், தமிழ்நாடு மற்றும் உத்தரப் பிரதேசம் ஆகிய மாநிலங்கள் இடையே மின்தொகுப்பு ஒருங்கிணைப்புக்கும் மற்றும் சுமார் 20 ஜிகா வாட் புதுப்பிக்கத்தக்க மின்சக்தியை அனுப்பவும் உதவும்.
இத்திட்டம் மொத்தம் ரூ.12,031.33 கோடி மதிப்பில் அமைக்கப்படவுள்ளது மற்றும் இதில் மத்திய நிதி உதவி, திட்ட செலவில் 33 சதவீதமாக அதாவது ரூ.3970.34 கோடியாக இருக்கும். இந்த மின்பகிர்வு அமைப்பு 2021-22ம் ஆண்டு முதல் 2025-26ம் வரை 5 ஆண்டு காலத்தில் அமைக்கப்படும். மத்திய அரசின் நிதியுதவி, மாநிலங்களுக்கு இடையேயான மின்பகிர்வு கட்டணங்களை ஈடுசெய்யவும், மின்சாரத்தை குறைந்த விலையில் வைத்திருக்கவும் உதவும். மத்திய அரசின் உதவியால், நாட்டு மக்களுக்கு குறைந்த கட்டணத்தில் மின்சாரம் கிடைக்கும். இத்திட்டம் 2030ம் ஆண்டுக்குள், 450 ஜிகா வாட் புதுப்பிக்கத்தக்க எரிசக்தி திறன் அமைக்கும் இலக்குக்கு உதவும்.
இத்திட்டம், நாட்டின் நீண்ட கால மின்சக்தி பாதுகாப்புக்கும் மற்றும் கார்பன் வெளியேற்றத்தை குறைப்பதன் மூலம் நிலையான சுற்றுச்சூழல் வளர்ச்சியை மேம்படுத்தவும் உதவும். மேலும், இத்திட்டம் மின்சாரம் மற்றும் இது தொடர்பான துறைகளில் நேரடி மற்றும் மறைமுக வேலைவாய்ப்பை ஏற்படுத்தும்.
முதல்கட்ட பசுமை மின்சக்தி வழித்தட திட்டம் ஆந்திரபிரதேசம், குஜராத், ஹிமாச்சலப் பிரதேசம், கர்நாடகா, மத்தியப் பிரதேசம், மகாராஷ்டிரா, ராஜஸ்தான் மற்றும் தமிழகத்தில் ஏற்கனவே அமல்படுத்தப்பட்டு வருகிறது. 24 ஜிகாவாட் திறனுள்ள புதுப்பிக்கத்தக்க மின்சக்தி திட்டம் 2022ம் ஆண்டுக்குள் நிறைவடையும் என எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788011
மின்னணு மற்றும் தகவல் தொழில்நுட்பம்
காந்திநகரில், முதல் 'செமிகான் இந்தியா ஃப்யூச்சர் டிசைன்' என்ற விளம்பர பிரச்சாரத்தை மத்திய இணையமைச்சர் திரு.ராஜீவ் சந்திரசேகர் கொடியசைத்து தொடங்கி வைத்தார்
மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவுத்துறை அமைச்சர் திரு.ராஜீவ் சந்திரசேகர், முதல் 'செமிகான் இந்தியா ஃப்யூச்சர் டிசைன்' என்ற விளம்பர பிரச்சாரத்தை இன்று குஜராத்தின் காந்தி நகரில் கொடியசைத்து தொடங்கி வைத்தார். இந்தியாவில் குறைமின்கடத்தி தொழிலை ஊக்கப்படுத்தும் முயற்சிகளின் ஒருபகுதியாக, மின்னணு மற்றும் தகவல் தொழில்நுட்ப அமைச்சகம் நாடு முழுவதும் 'செமிகான் இந்தியா ஃப்யூச்சர் டிசைன்' என்ற விளம்பர பிரச்சாரத்தை தொடங்கியுள்ளது.
பிரதமர் திரு.நரேந்திர மோடியின் தற்சார்பு இந்தியா மற்றும் இந்தியா டெக்டேட்டில் நம்பிக்கை வைத்து, குஜராத் புத்தொழில் சுற்றுச்சூழல் அமைப்பை மேம்படுத்துவதற்காக செமிகான் தொழில்நுட்பத்தில் முதலீடு செய்துள்ளனர்.
மாணவர்கள், புத்தொழில் முனைவோர் மற்றும் கண்டுபிடிப்பாளர்களிடையே உரையாற்றிய திரு.ராஜீவ் சந்திரசேகர், பிரதமர் திரு.நரேந்திர மோடியின் எண்ணத்தின் அடிப்படையில், புத்தொழில் முனைவோர், புதிய கண்டுபிடிப்பாளர்கள், தொழிலதிபர்கள் ஆகியோர் செமி கண்டக்டர் வடிவமைப்பில் முதலீடு செய்வதை ஊக்குவிக்கும் நோக்கத்துடன் இந்த விளம்பர பிரச்சாரம் தொடங்கியுள்ளதாக தெரிவித்தார்.
“செமிகான் இந்தியா திட்டத்தை ஒவ்வொரு மாணவனுக்கும், கல்லூரிக்கும் எடுத்து சென்று, செமிகான் இந்தியா பயணத்தில் பல இளம் இந்தியர்களை பங்கேற்க உற்சாகப்படுத்த நாங்கள் திட்டமிட்டுள்ளோம்” என்றும் அவர் கூறினார். மாணவர்கள், புத்தொழில் முனைவோர் செமிகான் இந்தியா ஃப்யூச்சர் டிசைன் விளம்பர பிரச்சாரத்தை பயன்படுத்திக் கொள்ள வேண்டும் என்று அவர் கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868535
பிரதமர் அலுவலகம்
தமது மாதாந்திர ‘மனதின் குரல்’ நிகழ்ச்சியின் உரையில் சண்டிகரை அடிப்படையாகக் கொண்ட உணவகத்தின் உரிமையாளருக்கு பிரதமர் பாராட்டு
வானொலி வாயிலாக நாட்டு மக்களிடம் பிரதமர் திரு நரேந்திர மோடி உரையாற்றும் ‘மனதின் குரல்' நிகழ்ச்சியில், கொவிட்-19 தொற்றுக்கு எதிரான தடுப்பூசியைப் போட்டுக் கொள்ளுமாறு ஊக்குவிக்கும் தன்னார்வ முயற்சியில் ஈடுபட்டு வரும் சண்டிகரை அடிப்படையாகக் கொண்ட உணவகத்தின் உரிமையாளருக்கு இன்று பிரதமர் பாராட்டு தெரிவித்தார்.
தமது மகள் மற்றும் மருமகளின் யோசனையின்படி, திரு சஞ்சய் ரானா என்ற அந்த உணவக உரிமையாளர், கொவிட் தடுப்பூசியைப் போட்டுக் கொள்பவர்களுக்கு சோளா பூரியை இலவசமாக வழங்குகிறார் என்று தமது உரையின்போது பிரதமர் குறிப்பிட்டார்.
சண்டிகரின் செக்டர்-29-இல் மிதிவண்டியில் சோளா பூரி விற்பனை செய்யும் அவரது உணவை இலவசமாகப் பெறுவதற்கு, அந்நாளிலேயே தடுப்பூசியைப் போட்டுக் கொண்டதற்கான ஆதாரத்தைக் காண்பிக்க வேண்டும் என்று பிரதமர் கூறினார். அவரது இந்த முயற்சியைப் பாராட்டிய பிரதமர், சமூக நலனிற்கு செல்வத்தை விட, சேவை மனப்பான்மை, கடமை ஆகியவை அதிகம் தேவை என்பதை இந்த நடவடிக்கை உணர்த்தியிருப்பதாகத் தெரிவித்தார்.
----
(
உள்நாட்டு விமானப் போக்குவரத்து அமைச்சகம்
வந்தே பாரத் இயக்கத்தின் கிழ் 2,17,000-க்கும் அதிகமான விமான சேவைகள் இயக்கப்பட்டன, தமிழகத்தை சேர்ந்த 1576213 பேர் பயணம்
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த விமான போக்குவரத்து இணை அமைச்சர் ஜெனரல்  வி கே சிங்  கீழ்காணும் தகவல்களை வெளியிட்டார்.
உலகளாவிய கொவிட்-19 பெருந்தொற்றின் போது, வெளிநாடுகளில் இருந்த இந்தியர்களை திரும்ப அழைத்து வருவதற்கும், இந்தியாவில் இருந்து உலகின் பல்வேறு பகுதிகளுக்கு பயண வசதிகளை வழங்குவதற்கும் வந்தே பாரத் இயக்கத்தை இந்திய அரசு மேற்கொண்டது.
அக்டோபர் 31, 2021 நிலவரப்படி, வந்தே பாரத் இயக்கத்தின் கீழ் 2,17,000-க்கும் மேற்பட்ட விமானங்கள் இயக்கப்பட்டுள்ளன மற்றும் 1.83 கோடி பயணிகள் பயனடைந்துள்ளனர்.
தமிழகத்தை பொறுத்தவரை 1576213 பேர் பயணம் மேற்கொண்டுள்ளனர். இவர்களில் 670368 பேர் வெளிநாடுகளுக்கு சென்றுள்ளனர். 905845 பேர் தமிழ்நாட்டிற்கு வந்துள்ளனர்.
உற்பத்தி சார்ந்த ஊக்கத்தொகை திட்டத்தின் கிழ் ட்ரோன் மற்றும் ட்ரோன் உதிரிபாகங்கள் தயாரிக்கும் இந்திய நிறுவனங்களுக்கு ரூ 120 கோடி ரூபாய் வழங்கப்படுகிறது.
ட்ரோன்களின் பயன்பாட்டிற்கு டிஜிசிஏ வழங்கும் சான்றிதழ் அவசியமாகும். எந்த ஆளில்லா விமானத்தையும் இயக்குவதற்கு டிஜிசிஏ வழங்கும் ரிமோட் பைலட் உரிமம் கட்டாயமாகும். இத்துறையின் நலனுக்காக ட்ரோன் விதிகள், 2021 இயற்றப்பட்டுள்ளன.
2020-21 மற்றும் 2021-22 ஆகிய ஆண்டுகளில் பதினெட்டு விமான நிலையங்கள்/ஹெலிபேடுகள்/நீர் விமான நிலையங்கள் மேம்படுத்தப்பட்டுள்ளன. தமிழ்நாட்டிலுள்ள நெய்வேலி இதில் ஒன்றாகும்.
மேலும் 123 உடான் வழித்தடங்கள் 2020-21-ம் வருடத்தில் பயன்பாட்டிற்கு வந்துள்ளன. கர்னூலில் இருந்து சென்னை, சென்னையில் இருந்து கர்னூலும் இவற்றில் அடங்கும்.
உள்நாட்டு விமான சேவைகளின் எண்ணிக்கை கொவிட்டுக்கு முந்தைய காலகட்டத்தில் இருந்தவாறு தற்போது இயக்கப்படுகின்றன. பராமரிப்பு, செப்பனிடுதல் உள்ளிட்ட எம் ஆர் ஓ சேவைகளுக்கான ஜிஎஸ்டி வரி 18 சதவீதத்தில் இருந்து 5 சதவீதமாக குறைக்கப்பட்டுள்ளது.
மேலும், விமான போக்குவரத்து துறையில் வளர்ச்சியை ஊக்குவிப்பதற்காக கிரீன்ஃபீல்டு மற்றும் ஏற்கனவே இருக்கும் விமான நிலையங்களில் 100 சதவீத நேரடி அந்நிய முதலீடு அனுமதிக்கப்படுகிறது.
அடுத்த ஐந்து வருடங்களில் ரூ 25,000 கோடி மதிப்பிலான மேம்பாட்டு பணிகளை இந்திய விமான நிலையங்களின் ஆணையம் மேற்கொள்ளவுள்ளது.
அரசு தனியார் கூட்டு முறையின் கீழ் நாடு முழுவதும் புதிய கிரீன்ஃபீல்டு விமான நிலையங்களை உருவாக்குவதற்காக சுமார் ரூ 36,000 கோடி முதலீடு செய்யப்படவுள்ளது. உடான் திட்டத்தின் கீழ், சேவைகள் குறைவாக உள்ள அல்ல சேவைகளே இல்லாத 62 விமான நிலையங்களை இணைக்கும் வகையில் 393 வழித்தடங்கள் செயல்படுத்தப்பட்டுள்ளன.
மேலும் விவரங்களுக்கும், கீழ்காணும் செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776091
https://pib.gov.in/PressReleasePage.aspx?PRID=1776089
https://pib.gov.in/PressReleasePage.aspx?PRID=1776088
https://pib.gov.in/PressReleasePage.aspx?PRID=1776087
https://pib.gov.in/PressReleasePage.aspx?PRID=1776086
(
சுரங்கங்கள் அமைச்சகம்
முக்கியமான கனிமங்களில் தன்னிறைவடைய அரசு எடுத்துவரும் நடவடிக்கைகள்
லித்தியம், நிக்கல், தாமிரம், கோபால்ட் போன்ற முக்கியமான கனிமங்களின் இறக்குமதியை இந்தியா நம்பியுள்ளது. 2022-23 ஆம் ஆண்டில் முக்கியமான கனிமங்களின் இறக்குமதி விவரங்கள் பின்வருமாறு:
|
|
#
|
|
முக்கியமான கனிமம்
|
|
எச்எஸ் குறியீடு 
|
|
இறக்குமதி 
|
|
% இறக்குமதி
ரிலையன்ஸ்
|
|
டன் அளவு
|
|
மதிப்பு ரூ.கோடியில்
|
|
1
|
|
கோபால்ட்
|
|
2605
|
|
0.25
|
|
0.18
|
|
100%
|
|
81052020
|
|
171.36
|
|
72.02
|
|
2
|
|
தாமிர தாது மற்றும் பொருட்கள்
|
|
2603
|
|
11,78,919.88
|
|
27,374.43
|
|
93%
|
|
3
|
|
லித்தியம்
|
|
28252000
|
|
1,119.78
|
|
552.53
|
|
100%
|
|
28369100
|
|
1,025.03
|
|
179.01
|
|
4
|
|
நிக்கல்
|
|
2604
|
|
20
|
|
0.04
|
|
100%
|
|
7502
|
|
32,298.21
|
|
6,549.34
ஆதாரம்: வணிகத் துறை
தங்கம், வெள்ளி, தாமிரம், துத்தநாகம், ஈயம், நிக்கல், கோபால்ட், பிளாட்டினம் வகை கனிமங்கள், வைரங்கள் போன்ற ஆழமான நிலப்பகுதியில் உள்ள மற்றும் முக்கியமான கனிமங்களுக்கான ஆய்வு உரிமத்தை சட்டத்தில் அறிமுகப்படுத்த சுரங்கம் மற்றும் கனிமங்கள்  சட்டம், 1957 இல் திருத்தம் செய்ய சுரங்க அமைச்சகம் முன்மொழிந்துள்ளது. எம்.எம்.டி.ஆர் சட்டத்தில் முன்மொழியப்பட்ட 7 வது அட்டவணையில் இவை குறிப்பிடப்பட்டுள்ளன. ஏலத்தின் மூலம் வழங்கப்பட்ட ஆய்வு உரிமம் உரிமதாரர் சட்டத்தின் புதிய ஏழாவது அட்டவணையில் குறிப்பிடப்பட்டுள்ள முக்கியமான மற்றும் ஆழமான நிலப்பகுதியில் உள்ள கனிமங்களுக்கான ஆய்வு நடவடிக்கைகளை மேற்கொள்ள அனுமதிக்கும். ஆய்வு உரிமம் வைத்திருப்பவரால் ஆராயப்பட்ட தொகுதிகள் நிர்ணயிக்கப்பட்ட காலக்கெடுவுக்குள் சுரங்க குத்தகைக்கு ஏலம் விடப்படும். சுரங்க குத்தகைதாரர் செலுத்த வேண்டிய ஏல பிரீமியத்தில் ஆய்வு முகமைக்கு ஒரு பங்கு உண்டு. முன்மொழியப்பட்ட ஆய்வு உரிமம் முக்கியமான மற்றும் ஆழமான நிலப்பகுதியில் உள்ள கனிமங்களுக்கான ஆய்வின் அனைத்து துறைகளிலும் தனியார் துறையின் பங்களிப்பை எளிதாக்கும், ஊக்குவிக்கும் மற்றும் ஊக்குவிக்கும்.
இந்த சட்டத்தின் முதல் அட்டவணையின் பகுதி-பி-யில் குறிப்பிடப்பட்டுள்ள அணுக் கனிமங்களின் பட்டியலில் இருந்து லித்தியம் தாங்கும் தாதுக்கள் உள்ளிட்ட சில கனிமங்களை நீக்க அமைச்சகம் முன்மொழிந்துள்ளது. இந்த கனிமங்கள் விண்வெளித் தொழில், மின்னணுவியல், தகவல் தொடர்பு, எரிசக்தித் துறை, மின்சார பேட்டரிகள் ஆகியவற்றில் பல்வேறு பயன்பாடுகளைக் கொண்டுள்ளன, மேலும் இந்தியாவின் நிகர பூஜ்ஜிய கரியமில வாயு வெளியேற்ற உறுதிப்பாட்டில் முக்கியமானவை. அவை அணுக் கனிமங்களின் பட்டியலில் சேர்க்கப்பட்டுள்ளதால், அவற்றின் சுரங்கம் மற்றும் ஆய்வு அரசு நிறுவனங்களுக்கு ஒதுக்கப்பட்டுள்ளது. முதல் அட்டவணையின் பகுதி-பி-யில் இருந்து இந்த கனிமங்கள் அகற்றப்பட்ட பிறகு, இந்த கனிமங்களின் ஆய்வு மற்றும் சுரங்கம் தனியார் துறைக்கும் அனுமதிக்கப்படும். இதன் விளைவாக, இந்தக் கனிமங்களின் ஆய்வு மற்றும் சுரங்கம் நாட்டில் கணிசமாக அதிகரிக்கும் என்று எதிர்பார்க்கப்படுகிறது.
ஏலம் விடப்படும் லித்தியம் பிளாக்குகளின் சராசரி விற்பனை விலை மற்றும் மதிப்பிடப்பட்ட வளங்களின் மதிப்பை கணக்கிடுவதற்கான முறை குறித்து பொதுமக்கள், மாநில அரசுகள் மற்றும் யூனியன் பிரதேசங்கள், சுரங்கத் தொழில் பங்கேற்பாளர்கள், தொழில் சங்கங்கள் மற்றும் சம்பந்தப்பட்ட பிற நபர்கள் மற்றும் நிறுவனங்களிடமிருந்து 19.05.2023 அன்று கருத்துகள் / ஆலோசனைகளை சுரங்க அமைச்சகம் கோரியுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரம் மற்றும் குடும்பநலத்துறை அமைச்சகம் சார்பில் என்ஓடிடிஓ அறிவியல் உரையாடல் 2023 மாநாடு
மத்திய சுகாதாரம் மற்றும் குடும்பநலத்துறை அமைச்சகம் சார்பில், தேசிய உடல்உறுப்பு மற்றும் திசுக்கள் மாற்று அறுவை சிகிச்சை அமைப்பின்  அறிவியல் உரையாடல் 2023 மாநாடு இன்று புதுதில்லியில் நடைபெற்றது. உயிர்களைப் பாதுகாப்பதற்காக, உடல் உறுப்பு மற்றும் திசுக்கள் மாற்று அறுவை சிகிச்சை சார்ந்த பணிகளில் ஈடுபட்டுள்ள அனைத்து மருத்துவ நிறுவனங்களையும் ஒரே குடையின் கீழ் கொண்டுவரும் முயற்சியாக இந்த மாநாட்டிற்கு ஏற்பாடு செய்யப்பட்டிருந்தது.
இதில் பங்கேற்றுப் பேசிய மத்திய சுகாதாரத்துறைச் செயலாளர் திரு. ராஜேஷ் பூஷன், கடந்த ஆண்டில் 15 ஆயிரத்திற்கும் மேற்பட்ட உடல் உறுப்பு மற்றும் திசுக்கள் மாற்று அறுவைசிகிச்சை மேற்கொள்ளப்பட்டு சாதனை படைக்கப்பட்டிருப்பதாகப் பெருமிதம் தெரிவித்தார். இதன்மூலம் அந்த ஆண்டின் உடல் உறுப்பு மற்றும் திசுக்கள் மாற்று அறுவைசிகிச்சை விகிதம் 27 சதவீதம் அதிகரித்திருப்பதாகவும் அவர் குறிப்பிட்டார்.
தேசிய அளவிலான உடல் உறுப்பு மற்றும் திசுக்கள் மாற்று அறுவை சிகிச்சை அமைப்பு போன்று, மாநில மற்றும் மண்டல அளவிலான அமைப்புகளும் இருப்பதைச் சுட்டிக்காட்டினார்.
முதியோர் மக்கள் தொகை அதிகம் கொண்ட இந்தியாவில், அவர்களின் தரமான வாழ்க்கையை உறுதி செய்ய, நமது தொலைத்தொடர்பு மற்றும் விழிப்புணர்வு செயல்திட்டங்களை மேம்படுத்துவது முக்கியத்தும் பெருவதுடன், உறுப்பு தானம் செய்ய அனைவரும் முன்வர வேண்டியது அவசியம் என்றார்.
மருத்துவ நிறுவனங்களின் எண்ணிக்கையை அதிகரிக்க வேண்டியதன் அவசியத்தை எடுத்துரைத்த அவர், தற்போது 640 மருத்துவனைகள், மருத்துவக் கல்லூரிகள் இருந்தபோதிலும், அவற்றில், சிலவற்றில் மட்டுமே உடல்உறுப்பு மாற்று அறுவை சிகிச்சை மேற்கொள்ளப்படுவதைச் சுட்டிக்காட்டினார்.
எனவே மாற்று அறுவை சிகிச்சை மேற்கொள்ளும் நிறுவனங்களின் எண்ணிக்கையை அதிகரிக்க வேண்டியது அவசியம் என்று குறிப்பிட்ட திரு. ராஜேஷ் பூஷன், அத்துடன் மருத்துவத்துறை நிபுணர்கள் பயிற்சியுடன், நம்மிடம் உள்ள தொழில்நுட்ப உட்கட்டமைப்பு வசதிகளையும் பயன்படுத்த வேண்டும் என்று தெரிவித்தார்.
இந்த மாநாட்டில், அந்த அமைச்சகத்தின் கூடுதல் செயலாளர் வி.ஹெகலி ஷிமோமி, என்ஓடிடிஓ இயக்குநர் டாக்டர் ரஜ்னீஷ் செஹாய் மற்றும் மருத்துவத்துறை நிபுணர்கள் உள்ளிட்ட பலர் கலந்துகொண்டனர்.
சிறப்பு சேவைகள் மற்றும் கட்டுரைகள்
காஷ்மீரின் நலிவடைந்த பிரிவு இளைஞர்களுக்கான கட்டுமானம் சார்ந்த திறன் பயிற்சி தொடக்கம்
தேசிய மற்றும் சர்வதேச ஒத்துழைப்புக்கான மையம் , ராஜீவ் காந்தி தேசிய இளைஞர் மேம்பாட்டு நிறுவனம் , பாதுகாப்பு அமைச்சகத்தின் இந்திய ராணுவத்தின் கிலோ படை, காஞ்சிபுரத்தில் உள்ள லார்சன் & டியுப்ரோ கட்டுமான திறன் பயிற்சி நிறுவனம் ஆகியவை இணைந்து, காஷ்மீரின் நலிவடைந்த பிரிவு இளைஞர்களுக்கான கட்டுமானம் சார்ந்த திறன் பயிற்சிக்கு ஏற்பாடு செய்திருந்தன. ஜம்மு காஷ்மீரின் இளைஞர்களுக்கு வேலைவாய்ப்பு மேம்படுத்தும் பிரதமரின் முன்முயற்சிகளுக்கு ஏற்ப இது தொடங்கப்பட்டுள்ளது.
தமிழகத்தின் ஸ்ரீபெரும்புதூரில் உள்ள ராஜீவ் காந்தி தேசிய இளைஞர் மேம்பாட்டு நிறுவனத்தில் இந்த நிகழ்ச்சி நேற்று தொடங்கப்பட்டது. கட்டுமானம் சார்ந்த திறன் பயிற்சி திட்டத்தில் காஷ்மீரைச் சேர்ந்த 30 இளைஞர்கள் கலந்துகொண்டனர். ராஜீவ் காந்தி தேசிய இளைஞர் மேம்பாட்டு நிறுவனத்தின் தேசிய மற்றும் சர்வதேச ஒத்துழைப்பு மையத்தின் தலைவரும், பேராசிரியருமான டாக்டர் வசந்தி ராஜேந்திரன் வரவேற்புரை நிகழ்த்தினார்.
காஞ்சிபுரம் எல் & டி-யின் வளாக மேலாண்மை தலைவர் திரு எஸ் வி நாராயணன் சிறப்புரை ஆற்றினார். ராஜீவ் காந்தி தேசிய இளைஞர் மேம்பாட்டு நிறுவனத்தின் இயக்குனர் பேராசிரியர் சிப்நாத் தேவ், நிகழ்ச்சியை தொடங்கிவைத்தார். சென்னை எல் & டி-யின் கட்டிடங்கள் மற்றும் தொழிற்சாலையின் மனிதவள தலைவர் திரு ஜெ கபிலன் தலைமை உரையாற்றினார். காஞ்சிபுரம் எல் & டி- கட்டுமான திறன் பயிற்சி நிறுவனத்தின் முதல்வர் பி வேணுகோபால் நன்றி கூறினார்.
முதல் கட்டமாக காஷ்மீர் இளைஞர்களுக்கு மென்திறன் பயிற்சி மற்றும் அடிப்படை நோக்குநிலை வகுப்புகள் இரண்டு நாட்களுக்கு நடைபெறும்.
பாதுகாப்பு அமைச்சகம்
பாதுகாப்புத்துறை அமைச்சர் தலைமையில் முன்னாள் படைவீரர் நலனை உறுதிசெய்வதற்கான 31-வது கேந்திரிய சைனிக் வாரிய கூட்டம்
புதுதில்லியில் இன்று 31-வது கேந்திரிய சைனிக் வாரிய கூட்டத்திற்கு பாதுகாப்புத்துறை அமைச்சர் திரு ராஜ்நாத் சிங் தலைமை ஏற்றார். கேந்திரிய சைனிக் வாரியம் என்பது முன்னாள் படைவீரர்கள் நலனை உறுதி செய்வதற்கான மத்திய அரசின் உயர் அமைப்பாகும். முன்னாள் படைவீரர் நலன் மற்றும் மறுகுடியமர்த்தம் உள்ளிட்ட பிரச்சனைகள் குறித்து கூட்டத்தில் விவாதிக்கப்பட்டது.
இந்தக் கூட்டத்தில் உரையாற்றிய திரு ராஜ்நாத் சிங், முன்னாள் படைவீரர்கள் நாட்டின் சொத்துக்கள் என்று புகழாரம் சூட்டினர். நாட்டின் நலனுக்காக அவர்களது செழுமையான நடைமுறை அனுபவத்தை பயன்படுத்திக்கொள்ளும் புதிய வழிகளை மாநிலங்கள் மற்றும் யூனியன் பிரதேசங்கள் வகுக்க வேண்டும் என்று அவர் வலியுறுத்தினார். பல மாநிலங்களில் முன்னாள் படைவீரருக்காக வேலைவாய்ப்பில் இட ஒதுக்கீடு வழங்கப்படுவதை சுட்டிக்காட்டிய அவர், இதனை முழுமையாக பின்பற்றுவதுடன், கண்காணிக்க வேண்டும் என்று கேட்டுக்கொண்டார்.
படைவீரர்களின் நலனைப் பொருத்தவரை மத்திய, மாநில அரசுகள் இணைந்து பணியாற்றி வருவது பாராட்டத்தக்கது என்று கூறிய பாதுகாப்புத்துறை அமைச்சர், கேந்திரிய சைனிக் வாரியம் மேற்கொள்ளும் பணிகள் கூட்டாட்சி கூட்டுறவுக்கு ஒரு ஒளிரும் உதாரணம் என்று கூறினார்.
மாநிலங்கள் அல்லது அரசியல் கட்சிகளுக்கு இடையே பல விஷயங்களில் கருத்து வேறுபாடுகள் இருக்கலாம். அது ஜனநாயகத்தில் ஏற்றுக்கொள்ளக்கூடியது. ஆனால் நமது வீரர்கள் மற்றும் முன்னாள் படைவீரர்களின் நலன் என்று வரும் போது அனைவரும் ஒரே கருத்தில் இருப்பதை காணலாம். நமது வீரர்களுக்கு எப்போதும் சமூக மற்றும் அரசியல் கருத்தொற்றுமை உள்ளது. ஆயுதப்படைகள் நாடு முழுவதும் சமமாக பாதுகாக்கின்றன. அவர்களது நலன்களை பாதுகாப்பதையும், ஓய்வுக்கு பின்னர் கண்ணியமான வாழ்க்கையை மேற்கொள்வதையும் உறுதி செய்வது நமது தேசிய கூட்டுப் பொறுப்பாகும் என்று அவர் கூறினார்.
ஆயுதப்படைகளை இளமையாக வைத்திருக்கும் பொருட்டு, ஏராளமான வீரர்கள் 35 வயது முதல் 40 வயதுக்குள் பணியில் இருந்து கௌரவமாக விடுவிக்கப்படுகின்றனர். இதனால் ஒவ்வொரு ஆண்டும் சுமார் 60,000 வீரர்கள் ஓய்வு பெற்று, தற்போது 34 லட்சம் முன்னாள் படைவீரர்கள் உள்ளனர். கடந்த 3 ஆண்டுகளில் 3.16 லட்சம் பயனாளிகள் இந்த வாரியத்தின் பல்வேறு நலத்திட்டங்கள் மூலம் பயனடைந்துள்ளனர். இதற்காக ரூ.800 கோடி நிதியுதவி வழங்கப்பட்டுள்ளது என்று திரு ராஜ்நாத் சிங் தெரிவித்தார். கடந்த நிதியாண்டில் 1 லட்சம் பயனாளிகளுக்கு சுமார் ரூ.240 கோடி விடுவிக்கப்பட்டுள்ளது என்றும் இதற்கு மத்திய அரசு பட்ஜெட் மூலம் ஒதுக்கீடு செய்து வருகிறது என்றும் அவர் கூறினார்.
இந்த நிகழ்ச்சியில் பல்வேறு மாநிலங்களின் அமைச்சர்கள், தலைமைத் தளபதி ஜெனரல் அணில் சவுகான், கடற்படை தளபதி அட்மிரல் ஆர் ஹரிக்குமார், ராணுவ தளபதி ஜெனரல் மனோஜ் பாண்டே, செயலர்  திரு விஜய்குமார் சிங் உள்ளிட்டோர் கலந்து கொண்டனர்.
சிறப்பு சேவைகள் மற்றும் கட்டுரைகள்
தேர்தல் செலவு விதிமீறல்கள் குறித்த புகார்களை பெறுவதற்கான பிரத்தியேக கட்டுப்பாட்டு அறை
2021 ஏப்ரல் 6 அன்று நடைபெறவிருக்கும் தமிழ்நாடு சட்டமன்ற தேர்தலை கருத்தில் கொண்டு, தேர்தல் செலவு விதிமீறல்கள் குறித்த புகார்களை பொதுமக்களிடம் இருந்து பெறுவதற்கான பிரத்தியேக கட்டுப்பாட்டு அறையை சரக்கு மற்றும் சேவை வரி & மத்திய கலால் ஆணையர் அலுவலகம், சென்னை வெளிப்புற மத்திய ஜிஎஸ்டி ஆணையரகம், அமைத்துள்ளது.
ஏதாவது விதிமீறல்களை பொதுமக்கள் கவனித்தால், அவற்றை குறித்து தொலைபேசி அழைப்பு மூலமாகவோ, குறுந்தகவல் அல்லது மின்னஞ்சல் மூலமாகவோ தகவல் தெரிவிக்கலாம். உடனடி நடவடிக்கை எடுக்கப்படும்.
மேலும், கடத்தல் பொருட்கள், போதை பொருட்கள் ஆகியவற்றின் நடமாட்டத்தை தடுக்கவும், வாக்காளர்களுக்கு வழங்குவதற்காக புடவைகள், சமையல் மற்றும் மின்னணு உபகரணங்கள் உள்ளிட்ட பொருட்கள் சேமித்து வைக்கப்படுவதை தடுக்கவும், ஆறு பறக்கும் படைகளையும், எட்டு நிலை கண்காணிப்புக் குழுக்களையும் சென்னை வெளிப்புற மத்திய ஜிஎஸ்டி ஆணையரகம், அமைத்துள்ளது.
இவர்கள் சேமிப்பு கிடங்குகளை கண்காணிப்பதோடு, வாகனங்கள், சேமிப்பு கிடங்குகள் ஆகியவற்றில் தேடுதல் மற்றும் பறிமுதல் நடவடிக்கைகளிலும் ஈடுபடுவார்கள்.
தேர்தல் நேர்மையாகவும் நியாயமாகவும் நடைபெறுவதை உறுதி செய்ய இத்தகைய நடவடிக்கைகள் எடுக்கப்படுவதால், சட்டவிரோத சரக்கு நடமாட்டம் குறித்த தகவல்கள்/புகார்களை 8248134458, 9445232804 & 9841986551 ஆகிய எண்களிலும், gst.chennaiouter[at]gov[dot]in எனும் மின்னஞ்சலிலும் அளிக்குமாறு செய்திக் குறிப்பொன்றில் சென்னை வெளிப்புற மத்திய ஜிஎஸ்டி மற்றும் கலால் ஆணையரகத்தின் கூடுதல் ஆணையர் திருமதி பி ஜெயபாலசுந்தரி தெரிவித்துள்ளார்.
கப்பல் போக்குவரத்து அமைச்சகம்
குஜராத்தின் கண்ட்லா தீன்தயாள் துறைமுகத்தில் ரூ.123.40 கோடியில் எண்ணெய் தளத்தை அமைக்க திரு சர்பானந்த சோனோவால் ஒப்புதல்
குஜராத்தின் கண்ட்லா தீன்தயாள் துறைமுகத்தில் ரூ.123.40 கோடியில் எண்ணெய் தளத்தை அமைக்க மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு சர்பானந்த சோனோவால் ஒப்புதல் அளித்துள்ளார். இந்தத் தளம் ரூ.123.40 கோடி மதிப்பீட்டில் அமைக்கப்படவுள்ளது. பொதுத்துறை மற்றும் தனியார் துறை பங்கேற்புடன் இது உருவாக்கப்படும். 24 மாதத்தில் கட்டுமானத்தை முடிக்க திட்டமிடப்பட்டுள்ளது.
இது குறித்து மகிழ்ச்சி தெரிவித்துள்ள திரு சர்பானந்த சோனோவால், நாட்டின் பொருளாதாரத்தில் புதிய திசையை உருவாக்கும் வளம் கண்ட்லா துறைமுகத்துக்கு உள்ளது என்று பிரதமர் திரு நரேந்திர மோடி கூறியிருந்தார். அதன்படி, இந்தத் திட்டம் ஒரு மைல்கல்லாக அமையும். ஒட்டுமொத்த பொருளாதார வளர்ச்சியை இது ஊக்குவிக்கும் என்று கூறினார்.
கண்ட்லா துறைமுகம் 2023 நிதியாண்டில் 137.56 மில்லியன் டன் சரக்கை கையாண்டு சாதனை படைத்துள்ளது. இது முந்தைய ஆண்டைக் காட்டிலும் 8.23 சதவீதம் அதிகமாகும். கண்ட்லா துறைமுகத்தில் இருந்து 70 சதவீத சரக்குகள் சாலை வழி்யாகவும், 10 சதவீத சரக்குகள் ரயில் வழியாகவும், 20 சதவீதம் குழாய் வழியாகவும் கொண்டுசெல்லப்படுகின்றன. 2030-ம் ஆண்டு வாக்கில் ஆண்டு வளர்ச்சி விகிதம் 10 சதவீதமாக இருக்கும் என எதிர்பார்க்கப்படுகிறது.
பெண்கள் மற்றும் குழந்தை நலன் அமைச்சகம்
மகளிர் காவல் தன்னார்வலர்கள்
மத்திய உள்துறை அமைச்சகத்துடன் இணைந்து மத்திய மகளிர் மற்றும் குழந்தைகள் மேம்பாட்டு அமைச்சகம் மாநிலங்களின் மகளிர் காவல் தன்னார்வலர்கள் திட்டத்தை செயல்படுத்தி வருகிறது. இந்த தன்னார்வலர்கள் துன்பத்திலிருக்கும் பெண்களுக்கு உதவ காவல் துறைக்கும் சமுதாயதத்திற்கும் இடையே இணைப்புப் பாலமாக செயல்படுகிறார்கள். அனைத்து மாநில தலைமைச் செயலாளர்கள் தங்கள் மாநிலங்களில் இந்த முறையைப் பின்பற்ற முயற்சி எடுக்குமாறு கேட்டுக் கொள்ளப்பட்டுள்ளனர்.
ஹரியானா மாநிலம் மகேந்திர கார் மற்றும் கர்நால் மாவட்டத்தில் இந்த முறையை நாட்டிலேயே முதல் தடவையாக பின்பற்றியுள்ளது.
மத்திய மகளிர் மற்றும் குழந்தைகள் மேம்பாட்டுத்துறைஅமைச்சர் திருமதி ஸ்மிருதி ஜூபின் இரானி மக்களவையில் இத்தகலை எழுத்து மூலம் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780112
பாதுகாப்பு அமைச்சகம்
கைலாஷ்-மானசரோவர் யாத்திரை நேரத்தைக் குறைக்கும் 80 கி.மீ நீளம் கொண்ட சாலையை பாதுகாப்பு மந்திரி திரு ராஜ்நாத் சிங் தொடங்கி வைத்தார்.
புதிய யுகத்தில் கைலாஷ்-மானசரோவர் யாத்திரையை மேற்கொள்ளும் புதிய வழியாகவும் எல்லைப்பகுதியை இணைக்கும் வழியாகவும் உள்ள தர்ச்சூலாவில்  இருந்து லிப்புலேக்  வரையிலான இணைப்பு சாலையை பாதுகாப்பு மந்திரி திரு ராஜ்நாத் சிங் இன்று நடைபெற்ற ஒரு சிறப்பு நிகழ்ச்சியில் தொடங்கி வைத்தார். மேலும் திரு ராஜ்நாத் சிங் காணொளிக் காட்சி மூலம் பித்தோராகரில் இருந்து கூஞ்சி வரையிலான பல வாகனங்களின் தொகுப்பு பயணத்தையும் கொடியசைத்துத் தொடங்கி வைத்தார்.
மத்திய அரசும் பிரதம மந்திரி திரு நரேந்திர மோடியும் தொலைதூரப்பகுதிகளின் முன்னேற்றத்தின் மீது சிறப்பு கவனம் செலுத்தி வருகின்றனர் என்று இந்த நிகழ்ச்சியில் பேசும் போது பாதுகாப்பு மந்திரி குறிப்பிட்டார்.
இந்த முக்கியமான சாலை இணைப்பு வேலை நிறைவடைந்ததால் உள்ளூர் மக்கள் மற்றும் யாத்ரீகர்களின் பல ஆண்டு கால கனவுகள் நிறைவேறியுள்ளன என்று திரு ராஜ்நாத் சிங் தெரிவித்தார். இந்தச் சாலைவழி போக்குவரத்து தொடங்கி உள்ளதால் இந்தப் பிராந்தியத்தின் உள்ளூர் வர்த்தகமும் பொருளாதார வளர்ச்சியும் உந்துதல் பெறும் என்று தான் நம்புவதாக அவர் மேலும் குறிப்பிட்டார்.
கைலாஷ்-மானசரோவர் யாத்திரையானது புனிதமான யாத்திரை என்பதையும் இந்துக்கள், புத்தமதத்தினர் மற்றும் ஜைனர்கள் இந்த யாத்திரைக்கு முக்கியத்துவம் அளிக்கின்றனர் என்பதையும் நினைவுகூர்ந்த திரு ராஜ்நாத் சிங் இதுவரை இந்தப் பயணத்தை நிறைவேற்ற 2-3 வார காலம் ஆனது என்றும் தற்போது இந்தச் சாலை இணைப்பினால் இனி ஒரு வார காலத்தில் யாத்திரையானது நிறைவு பெறும் எனவும் தெரிவித்தார். இந்தச் சாலை கட்டியாபாகரில் தொடங்கி கைலாஷ்-மானசரோவர் நுழைவாயிலான லிப்புலேக் பாஸ்ஸில் முடிகிறது. இந்த 80 கிலோ மீட்டர் நீள சாலையின் உயரமானது 6,000 அடியில் இருந்து 17,060 அடி வரை அதிகரிக்கிறது. இந்தச் சாலைத்திட்டம் நிறைவடைந்ததால் செங்குத்தான மலைப்பகுதியில் மேற்கொள்ள வேண்டிய ஆபத்தான பயணத்தை கைலாஷ்-மானசரோவர் யாத்திரை பயணம் மேற்கொள்ளும் பக்தர்கள் தவிர்த்து விடலாம். தற்சமயம் கைலாஷ்-மானசரோவருக்கான பயணம் சிக்கிம் அல்லது நேபாள வழித்தடத்தில் மேற்கொள்ள இரண்டு முதல் மூன்று வாரங்கள் வரை ஆகும். லிப்புலேக் வழித்தடம் 90 கி.மீ அதிக உயரம் கொண்ட மலைஉச்சி ஏறும் பயணமாக இருந்ததால் வயதான யாத்ரீகர்கள் மிகுந்த சிரமங்களுக்கு உள்ளாகி வந்தனர்.
சிக்கிம் மற்றும் நேபாளம் ஊடாகச் செல்லும் மற்ற இரண்டு சாலைவழிகளும் நீண்ட தொலைவு கொண்டவை ஆகும். இந்தப்பயணம் தோராயமாக 20 சதவிகிதம் இந்திய சாலைவழிப் பயணமாகவும் 80 சதவிகிதம் சீன நிலப்பரப்புப் பயணமாகவும் இருக்கும். கட்டியாபாகர் – லிப்புலேக் சாலை தொடங்கப்பட்டதால், இந்த பயண விகிதமானது தலைகீழாக மாறியுள்ளது. அதாவது இனிமேல் மானசரோவர் யாத்ரீகர்கள் இந்தியச் சாலைகளில் 84 சதவிகிதம் சாலைவழிப் பயணமும் வெறும் 16 சதவிகித தூரம் மட்டுமே சீன நிலப்பரப்பிலும் பயணம் மேற்கொள்ள வேண்டும். இது ஒரு வரலாற்றுச் சாதனை என்று பாதுகாப்பு அமைச்சர் குறிப்பிட்டார்.
இந்த சாதனையை நிறைவேற்றிய எல்லைப்பகுதி சாலைகள் கழகப்  பொறியாளர் மற்றும் ஊழியர்களின் அர்ப்பணிப்பை பாராட்டிய பாதுகாப்பு அமைச்சர் இந்தச் சாலைக் கட்டுமானப் பணியின் போது உயிர் நீத்தவர்களுக்கு அஞ்சலியும் செலுத்தினார். இந்த கோவிட்-19 நெருக்கடியான காலகட்டத்திலும் தங்கள் குடும்பங்களை விட்டு நீண்ட தொலைவான இடங்களில் வாழ்கின்ற பிஆர்ஓ ஊழியர்களின் பங்களிப்பை அவர் பாராட்டினார்.
(Visitor Counter : 211